Gesin dagvaar polisie vir duisende | Maroela Media
Die koerant berig die man het glo in November verlede jaar petrol oor sy bedlêende skoonma gegooi en haar aan die brand gesteek.
Dit volg nadat sy vrou hom vir ŉ egskeiding gedagvaar het, en sy en haar suster ŉ beskermingsbevel teen hom bekom het.
Die gesin lewe glo vir jare lank al in vrees weens die man se gewelddadige geaardheid.
Hulle het ŉ siviele eis teen die polisie aanhangig gemaak nadat die polisie glo die suster en hul prokureur nege keer verontagsaam het toe hulle dreigemente by die Sophiatown-polisiestasie aangemeld het.
Die man het glo sy vrou en skoonma in September 2013 met ŉ vuurwapen gedreig. Hy het ook gedreig om hul huis af te brand nadat daar ŉ beskermingsbevel teen hom bekom is, en ook sy skoonsuster aangerand.
Die skadevergoedingeis is gerig aan Nathi Nhleko, minister van polisie, Riah Phiyega, nasionale polisiekommissaris, en vier beamptes van die Sophiatown-polisiestasie.
Ek hoop van harte hulle wen die saak daar is n baie groot laksheid by die polisie . Net nog n job. Geen trots meer nie